Fredning av planter

Fredning av planter reguleres av den enkelte stats lovverk, samt internasjonale konvensjoner.

Planter kan fredes på flere måter. I Norge fredes planter som enkeltarter i hele riket, eller som biotopvern. Fredning innen et avgrenset område, f.eks. plantefredningsområde, naturreservat eller nasjonalpark er også vanlig.

Enkeltartene som er fredet etter naturvernloven er fredet mot direkte skade, ødeleggelse og innsamling. Det betyr at ingen har lov til å ødelegge eller plukke plantene som står på fredningslisten.

Det er utarbeidet en Norsk rødliste for arter med oversikt over plante- og dyrearter som på en eller annen måte er trua av utryddelse, er utsatt for betydelig reduksjon eller er naturlig sjeldne. Rødlistede arter har ikke noe spesielt juridisk vern, men rødlistingen er tenkt som et redskap i forvaltningen av det biologiske mangfoldet. Det vil variere fra sak til sak hvor stort hensyn en tar til rødlistede arter. 

Historikk
Den første plantefredning gjaldt en del sjeldne fjellplanter på Dovrefjell. Innsamling av planter ble etter hvert en farlig trussel mot de sjeldne artene her. I 1905 ble det vedtatt å frede enkelte navngitte planter på Statens fjellstue-eiendommer på Dovrefjell (Drivstua og Kongsvoll fjellstueutmåling). I 1911 ble denne fredningen formelt hjemlet i den vedtatte Lov om Naturfredning fra 1910, forløperen til den nåværende lov om naturvern (naturvernloven).

Totalfredninger og biotopvern
Myndighetene kan gjøre vedtak om at sjeldne planter, eller planter som står i fare for å forsvinne, fredes i hele landet eller i bestemte områder. Planter som fredes i hele landet er totalfredet. Dette er hjemlet i naturvernloven § 13. I 1956 (revidert 1976) ble den første plante totalfredet i Norge. Dette var misteltein, en vintergrønn busk som snylter på greinene til andre trær. Om planter fredes i bestemte områder er det snakk om plantefredningsområder. Disse opprettes gjerne i forbindelse med landskapsvernområder for å styrke vernet av enkeltarter.

Fredningsliste (Norge)
Listen under omfatter alle fredete planter i Norge. Dato og vedtaksform viser til fredningsvedtaket som gjelder nå; enkelte arter er blitt fredet flere ganger. Bern viser om planten er oppført som strengt beskyttet planteart i Bern-konvensjonens appendiks I. Alle norske orkideer er omfattet av CITES (Convention on International Trade in Endangered Species of Wild Fauna and Flora) som forbyr handel med truete arter.

Følgende arter og underarter av planter (inkl. frø) er fredet mot direkte skade og ødeleggelse, herunder innsamling og annen form for direkte etterstrebelse: 

+ Norsk navn  Vitenskapelig navn  Fredningsdato  Vedtaksform  Internasjonalt Misteltein  Viscum album  29.10.1976  Kongelig resolusjon  Sibirstjerne  Eurybia sibirica ssp. subintegerrima  02.10.1981  Kongelig resolusjon  Bern Masimjelt  Oxytropis deflexa ssp. norvegica  25.02.1983  Kongelig resolusjon   Bern  Purpurkarse  Braya purpurascens  25.02.1983  Kongelig resolusjon  Bern  Huldrenøkkel  Botrychium matricariifolium  21.12.2001  Forskrift om fredning av truede arter  Bern  Høstmarinøkkel  Botrychium multifidum  21.12.2001  Forskrift om fredning av truede arter  Bern  Dvergmarinøkkel  Botrychium simplex  21.12.2001  Forskrift om fredning av truede arter  Bern  Hjortetunge  Phyllitis scolopendrium  21.12.2001  Forskrift om fredning av truede arter  Trådbregne  Pilularia globulifera  21.12.2001  Forskrift om fredning av truede arter  Finnmarksjonsokblom  Silene involucrata ssp. tenella  21.12.2001  Forskrift om fredning av truede arter  Bern  Tatarsmelle  Silene tatarica  21.12.2001  Forskrift om fredning av truede arter  Gul hornvalmue  Glaucium flavum  21.12.2001  Forskrift om fredning av truede arter  Varangervalmue  Papaver dahlianum ssp. dahlianum  21.12.2001  Forskrift om fredning av truede arter Kolavalmue  Papaver lapponicum  21.12.2001  Forskrift om fredning av truede arter  Bern Fjellvalmue  Papaver radicatum ssp. radicatum  21.12.2001  Forskrift om fredning av truede arter  Læstadiusvalmue  Papaver radicatum ssp. laestadianum  21.12.2001  Forskrift om fredning av truede arter  Bergjunker  Saxifraga paniculata  21.12.2001  Forskrift om fredning av truede arter  Mosesildre  Saxifraga hypnoides  21.12.2001  Forskrift om fredning av truede arter  Myrsildre  Saxifraga hirculus  21.12.2001  Forskrift om fredning av truede arter  Bern Kvitmure  Potentilla rupestris  21.12.2001  Forskrift om fredning av truede arter  Skredmjelt  Oxytropis campestris ssp. scotica  29.05.2015  Forskrift til naturmangfoldloven  Hestekjørvel  Oenanthe aquatica  21.12.2001  Forskrift om fredning av truede arter  Vasskjeks  Berula erecta  21.12.2001  Forskrift om fredning av truede arter  Strandtorn  Eryngium maritimum  21.12.2001  Forskrift om fredning av truede arter  Bittergrønn  Chimaphila umbellata  21.12.2001  Forskrift om fredning av truede arter  Polarflokk  Polemonium boreale  21.12.2001  Forskrift om fredning av truede arter  Bern  Kammarimjelle  Melampyrum cristatum  21.12.2001  Forskrift om fredning av truede arter  Dvergtistel  Cirsium acaule  21.12.2001  Forskrift om fredning av truede arter  Finnmarkssvineblom  Senecio integrifolius  21.12.2001  Forskrift om fredning av truede arter  Jærtistel  Serratula tinctoria  21.12.2001  Forskrift om fredning av truede arter  Parykknoppurt/Skjeggknoppurt  Centaurea phrygia alle underarter  21.12.2001  Forskrift om fredning av truede arter Flytegro  Luronium natans  21.12.2001  Forskrift om fredning av truede arter  Bern  Mykt havfruegras  Najas flexilis  21.12.2001  Forskrift om fredning av truede arter  Bern  Kveinhavre  Trisetum subalpestre  21.12.2001  Forskrift om fredning av truede arter  Bern  Hvit skogfrue  Cephalanthera longifolia  21.12.2001  Forskrift om fredning av truede arter  CITES  Rød skogfrue  Cephalanthera rubra  20.05.2011  Forskrift til naturmangfoldloven  CITES  Marisko  Cypripedium calceolus  21.12.2001  Forskrift om fredning av truede arter  Bern, CITES  Purpurmarihand  Dactylorhiza purpurella  21.12.2001  Forskrift om fredning av truede arter  CITES Søstermarihand  Dactylorhiza sambucina  21.12.2001  Forskrift om fredning av truede arter  CITES  Narrmarihand  Anacamptis morio  21.12.2001  Forskrift om fredning av truede arter  CITES Myrflangre  Epipactis palustris  21.12.2001  Forskrift om fredning av truede arter  CITES Huldreblom  Epipogium aphyllum  21.12.2001  Forskrift om fredning av truede arter  CITES  Honningblom  Herminium monorchis  20.05.2011  Forskrift til naturmangfoldloven  CITES Knottblom  Microstylis monophyllos  21.12.2001  Forskrift om fredning av truede arter  CITES Svartkurle  Nigritella nigra  29.05.2015  Forskrift til naturmangfoldloven  CITES Flueblom  Ophrys insectifera  21.12.2001  Forskrift om fredning av truede arter  CITES Sibirnattfiol  Platanthera obtusata ssp. oligantha  21.12.2001  Forskrift om fredning av truede arter  Bern, CITES Drakehode  Dracocephalum ruyschiana  20.05.2011  Forskrift til naturmangfoldloven  Bern Råtetvebladmose  Scapania carinthiaca var. massalongi  13.07.2005  Forskrift om fredning av truede arter  Bern Sylmose  Atractylocarpus alpinus  13.07.2005  Forskrift om fredning av truede arter  Bern Grønnsko  Buxbaumia viridis  13.07.2005  Forskrift om fredning av truede arter  Bern Storskortemose  Cyndodontium suecicum  13.07.2005  Forskrift om fredning av truede arter  Bern Stammesigd  Dicranum viride  13.07.2005  Forskrift om fredning av truede arter  Bern Alvemose  Hamatocaulis vernicosus  13.07.2005 Forskrift om fredning av truede arter  Stakesvanemose  Meesia longiseta  13.07.2005  Forskrift om fredning av truede arter  Bern Sporebustehette  Orthotrichum rogeri  13.07.2005  Forskrift om fredning av truede arter  Bern Trøndertorvmose  Sphagnum troendelagicum  29.05.2015  Forskrift til naturmangfoldloven  Dvergålegras  Zostera noltei  22.05.2015  Forskrift til naturmangfoldloven 

Systematikk og vitenskapelige navn følger artslisten fra juli 2005 som er knyttet til forskrift om fredning av truede arter. Hvis arten ikke er nevnt her, følges artslisten som er knyttet til Bernkonvensjonen. Biologisk systematikk er en vitenskap i stadig utvikling, og flere av plantene har i ettertid fått andre vitenskapelige navn. Det henvises til artikkelen om hver enkelt art for oppdatert systematikk.

Se også
 Norsk rødliste for arter
 Fredning (dyr)
Karplanter på norsk rødliste 2015
Karplanter på norsk rødliste 2010
Karplanter på norsk rødliste 2006
Karplanter på norsk rødliste 1998

 Eksterne lenker 
 Miljøstatus i Norge – Fredete arter
 Direktoratet for naturforvaltning - Fredede arter
 Lovdata - Forskrift om fredning av truede arter
 Artikkel om plantefredning

Kategori:Verneformer
Kategori:Botanikklister
Kategori:Norske naturlister